google/wiki40b huggingface dataset:
चीनी कम (2007 फ़िल्म)

संक्षेप

बुद्धदेव गुप्ता यानी अमिताभ बच्चन 64 वर्ष के शेफ़ (ख़ानसामा) हैं और लंदन के टॉप भारतीय रेस्तरां के मालिक हैं। 64 वर्षीय बावर्ची अमिताभ बच्चन थोड़े ग़ुस्सैल हैं लेकिन जब वे लड़ते-झगड़ते तब्बू के प्यार में पड़ जाते हैं तो हालात बदलते हैं।

संगीत

तमिल फिल्मों के सफल संगीतकार इलाया राजा ने इसमें अपना संगीत दिया है।

नामांकन और पुरस्कार

चीनी कम
पकरी भीखी

पकरी भीखी शुक्ल जातियो का खुशहाल और हरियलि से भरपूर जगह है चारो तरफ से खेतो से घिर हुआ और एक तरफ तालाब से जो कभी न सुखने के लिय जाना जाता है कइ जातिया अराम से रहती है, बस्ती शहर से १५ किलोमी. दूर है
भाषा शिक्षण

भाषा शिक्षण डॉ. रवीन्द्रनाथ श्रीवास्तव द्वारा लिखित पुस्तक है।

परिचय

भाषा शिक्षण के प्रथम संस्करण में भूमिका रूप में वर्णित अपने वक्तव्य में रवीन्द्रनाथ भाषा शिक्षण का परिचय देते हुए लिखते हैं कि- "भाषा शिक्षण के मूल में भाषा व्यवहार और भाषिक कौशल होते हैं स्वयं भाषा की अपनी संरचना या प्रकृति नहीं ।"

विशेषताएँ

इस पुस्तक में कुल पाँच खंड हैं। भाषा और भाषा शिक्षण : विविध संदर्भ इस पुस्तक का पहला खंड है। भाषा शिक्षण का मनोवैज्ञानिक और व्याकरणिक संदर्भ दूसरा खंड है। इसके तीसरे खंड का नाम भाषा शिक्षण : विधि और उपकरण है।
योग का इतिहास

योग परम्परा और शास्त्रों का विस्तृत इतिहास रहा है, यद्यपि इसका बहुत सारा इतिहास नष्टहो गया है। किन्तु जिस तरह राम के निशान इस भारतीय उपमहाद्वीप में जगह-जगह बिखरे पड़े है उसी तरह योगियों और तपस्वियों के निशान जंगलों, पहाड़ों और गुफाओं में आज भी देखे जा 
सकते है।
परमार

परमार राजपुत
क्रिकेट गेंद

क्रिकेट के खेल में एक गोल आकार वाली वस्तू को गेंद कहते हैं। इसे गेंदबाज़ बल्लेबाज़ों के समक्ष फैंकते हैं जिसे मारकर बल्लेबाज़ रन बनाते हैं। यदि खेल के नियमों के अनुसार कोई चूक हो, तो बल्लेबाज़ आउट भी हो सकता है।
झोऊ राजवंश

झोऊ राजवंश (चीनी: 周朝, झोऊ चाओ; पिनयिन अंग्रेज़ीकरण: Zhou dynasty) प्राचीन चीन में १०४६ ईसापूर्व से २५६ ईसापूर्व तक राज करने वाला एक राजवंश था। हालांकि झोऊ राजवंश का राज चीन के किसी भी अन्य राजवंश से लम्बे काल के लिए चला, वास्तव में झोऊ राजवंश के शाही परिवार ने, जिसका पारिवारिक नाम 'जी' (姬, Ji) था, चीन पर स्वयं राज केवल ७७१ ईसापूर्व तक किया। झोऊ राजवंश के इस १०४६ से ७७१ ईसापूर्व के काल को, जब जी परिवार का चीन पर निजी नियंत्रण था, पश्चिमी झोऊ राजवंश काल कहा जाता है। ७७१ ईसापूर्व के बाद के काल को पूर्वी झोऊ राजवंश काल कहा जाता है।
झोऊ काल में ही चीन में लोहे का प्रयोग शुरू हुआ और चीन ने लौह युग में प्रवेश किया, हालांकि कांस्य युग से चीन में चल रही कांसे की कारीगिरी झोऊ युग में परम ऊँचाइयों पर थी। झोऊ राजवंश के ही ज़माने में चीन की प्राचीन चित्रलिपि को विकसित करके एक आधुनिक रूप दिया गया। यह पूर्वी झोऊ राजकाल के उस उपभाग में हुआ जिसे झगड़ते राज्यों का काल कहा जाता है। झोऊ राजवंश से पहले शांग राजवंश का चीनी सभ्यता पर राज था और उसके पतन के बाद चीन में चिन राजवंश सत्ता में आया।
भृगु झील

भृगु झील मनाली, हिमाचल प्रदेश में एक प्रसिद्ध झील है। यह झील कुल्लू जिले में करीब ४,३०० मीटर (१४,१०० फीट) की ऊंचाई पर स्थित है।
मुस्तसिरिया मदरसा

मुस्तसिरिया मदरसा (अरबी, المدرسة المستنصرية) बगदाद, इराक में एक ऐतिहासिक इमारत है। यह दुनिया में उच्च शिक्षा का सबसे पुराने इस्लामी संस्थानों में से एक था, जिसे 1227 में अब्बासिद खलीफ अल-मुस्तसिर द्वारा मदरसे के रूप में स्थापित किया गया था दुनिया के सबसे पुराने कॉलेज माना जाता है। यह टिग्रीस नदी के बाएं किनारे पर स्थित है, इमारत को 1258 के मंगोल हमले में नुकसान हुआ था, और इसे बहाल कर दिया गया है। इस प्रकार की इमारतों में सर साउक, बगदादी संग्रहालय, मुताब्बी स्ट्रीट, अब्बासिडपेलेस और कैलीफ स्ट्रीट शामिल थे।
मार्गशीर्ष शुक्ल सप्तमी

मार्गशीर्ष शुक्ल सप्तमी भारतीय पंचांग  के अनुसार नौवें माह की सातवी तिथि है, वर्षान्त में अभी ११३ तिथियाँ अवशिष्ट हैं।
अभिकलनात्मक इंजीनियरी

परिकलन विज्ञान एवं इंजीनियरी (Computational science and engineering (CSE)) एक उभरता हुआ क्षेत्र है जो मॉडलों तथा सिमुलेशन के विकास और अनुप्रयोग से सम्बन्धित है।  यह अपेक्षाकृत नया विषय है। इसमें प्रायः इंजीनियरी विश्लेषण और डिजाइन से उत्पन्न जटिल भौतिक समस्याओं के समाधान के लिए उच्च-परफॉर्मैन्स वाला परिकलन करना पड़ता है। इसे 'खोज की तीसरी विधि' कहा जाता है। (खोज की प्रथम दो विधियाँ हैं, सिद्धान्त और प्रयोग)
भाद्रपद कृष्ण चतुर्थी

भाद्रपद कृष्ण चतुर्थी भारतीय पंचांग  के अनुसार छठवें माह की उन्नीसवी तिथि है, वर्षान्त में अभी १९१ तिथियाँ अवशिष्ट हैं।
सैन जोस शार्क्स

सैन जोस शार्क्स, एक प्रसिद्ध आइस हॉकी टीम है, जो सैन होज़े में आधारित है। वे नैशनल हॉकी लीग में खेलते हैं।
वृत्त

शब्दावली

चाप (Arc): वृत्त की परिधि का कोई भी भाग।
केंद्र (Centre): वृत्त पर स्थित सभी बिंदुओं से समदूरस्थ बिंदु।
जीवा (Chord): एक रेखाखंड, जो वृत्त पर स्थित किन्हीं दो बिन्दुओं को मिलने पर बनता है। एक जीवा वृत्त को दो वृत्तखंडों में विभाजित करती है।
परिधि (Circumfrence): वृत्त के चारों ओर की वक्र लंबाई।
व्यास (Diameter): एक रेखाखंड जिसके अंतबिन्दु वृत्त पर स्थित होते हैं और जो केंद्र से गुजरता है या वृत्त के किन्हीं दो बिंदुओं के बीच की अधिकतम दूरी है। यह वृत्त की सबसे बड़ी जीवा होती है और यह त्रिज्या की दोगुनी होती है।
डिस्क (Disc): एक वृत्त से घिरा अन्तः समतलीय क्षेत्र।
त्रिज्या (Radius): वृत्त के केंद्र से वृत्त की परिधि के किसी भी बिंदु तक का एक रेखाखंड, जो व्यास का आधा होता है।
त्रिज्यखंड (Sector): किन्हीं दो त्रिज्याओं के बीच एक चाप से घिरा क्षेत्र।
वृत्तखण्ड (Segment): केंद्ररहित एक क्षेत्र जो वृत्त की एक जीवा और एक चाप से घिरा होता है। एक जीवा वृत्त को दो वृत्तखंडों में विभाजित करती है।
छेदन रेखा या छेदिका (Secant): एक विस्तारित जीवा, जो वृत्त के समतलीय होती है तथा वृत्त को दो बिन्दुओं पर प्रतिच्छेदित करती है।
स्पर्शी या स्पर्श रेखा (Tangent): वृत्त  के समतलीय सीधी रेखा जो एक बिंदु पर वृत्त को स्पर्श करती है।
अर्धवृत्त (Semicircle): वृत्त के व्यास तथा व्यास के अंतबिन्दुओं से बने चाप के मध्य का क्षेत्र अर्धवृत्त होता है। अर्धवृत्त का क्षेत्रफल, वृत्त के सम्पूर्ण क्षेत्रफल का आधा होता है।

वृत्त की स्पर्श रेखा के गुण

(a) वृत्त के एक बिन्दु पर एक और केवल एक स्पर्श रेखा होती है।
(b) किसी वृत्त की स्पर्श रेखा छेदक रेखा की एक विशिष्ट दशा है जब संगत जीवा के दोनों सिरे संपाती हो जाएँ।
(c) स्पर्श रेखा और वृत्त के कॉमन प्वांट (उभनिष्ठ बिन्दु) को स्पर्श बिन्दु (point of contact) कहते हैं। तथा स्पर्श रेखा को वृत के उभयनिष्ठ बिन्दु पर स्पर्श करना कहते हैं।
(d) वृत्त के अंदर स्थित किसी बिन्दु से जाने वाली वृत्त पर कोई स्पर्श रेखा नहीं है।
(e) वृत्त पर स्थित किसी बिन्दु से वृत्त पर एक और केवल एक स्पर्श रेखा है।
(f) वृत्त के बाहर स्थित किसी बिन्दु से जाने वाली वृत्त पर दो और केवल दो स्पर्श रेखाएँ हैं।
(g) बाह्य बिन्दु P से वृत के स्पर्श बिन्दु तक स्पर्श रेखा खंड की लम्बाई को बिन्दु P से वृत्त पर स्पर्श रेखा की लम्बाई कहते हैं।

विश्लेषणात्मक परिणाम

परिधि की लंबाई:
वृत्त की परिधि तथा उसके व्यास का अनुपात π (पाई) होता है, जिसका मान लगभग 3.141592654 के बराबर है। इस प्रकार परिधि की लंबाई C, त्रिज्या r और व्यास d से निम्न प्रकार संबंधित है:
क्षेत्रफल:
आर्किमिडीज ने वृत्त के क्षेत्रफल मापन में सिद्ध किया कि एक वृत्त का क्षेत्रफल, एक त्रिभुज के क्षेत्रफल के बराबर है, जिसका आधार वृत्त की परिधि की लंबाई के बराबर और इसकी ऊंचाई वृत्त की त्रिज्या के बराबर होती है। अतः π तथा त्रिज्या के वर्ग का गुणनफल, वृत्त के क्षेत्रफल के बराबर होता है।
क्षेत्रफल  
यदि वृत्त का व्यास d हो तब,
क्षेत्रफल 
यह वर्ग के क्षेत्रफल के लगभग 79% के बराबर है जिसकी भुजा की लंबाई d है।
इस्कॉन मंदिर, पंजाबी बाग

पश्चिमी दिल्ली के पंजाबी बाग के पास स्थित है। यह इस्कॉन समाज का मंदिर है। इस समाज के संस्थापक स्वामी प्रभुपाद जी है।
कबीर सम्मान

चयन के मापदंड

प्रक्रिया के अनुसार संस्कृति विभाग सभी भारतीय भाषाओं के कवियों, साहित्यकारों, समीक्षकों और साहित्यिक संस्थाओं आदि से उनके रचनात्मक वैशिष्ट्य, ज्ञान और साहित्य संसक्ति का लाभ लेते हुए सम्मान के लिए उपयुक्त कवियों के नामांकन का अनुरोध करता है। ये नामांकन संकलित करके विशेषज्ञों की चयन समिति के सामने अंतिम निर्णय के लिए रखे जाते हैं। इस समिति में राष्ट्रीय ख्याति के साहित्यकार और विशेषज्ञ शामिल होते हैं। चयन समिति को यह स्वतंत्रता है कि अगर कोई नाम छूट गया हो तो अपनी तरफ से उसे जोड़ लें। राज्य शासन ने चयन समिति की अनुशंसा को अपने लिए बंधनकारी माना है और सदैव निरपवाद रूप से इसका पालन भी किया है।असाधारण सृजनात्मकता, उत्कृष्टता और दीर्घ साधना के निरपवाद सर्वोच्च मानदण्डों को राष्ट्रीय कबीर सम्मान का निकष बनाया गया है। चयन की निश्चित प्रक्रिया से यह स्पष्ट है कि सभी स्तरों पर विशेषज्ञों की हिस्सेदारी है और इस बात का ध्यान रखा गया है कि जहाँ एक ओर साहित्यिक उपलब्धियों के बारे में एक तरह का व्यापक मत संग्रह संदर्भ के लिए उपलब्धा रहे वहीं सम्मान से विभूषित किये जाने वाले कवि का चयन असंदिग्ध निष्ठा और विवेक वाले विशेषज्ञ पूरी निष्पक्षता, वस्तुपरकता और निर्भयता के साथ ऐसे मानदण्डों के आधार पर करें जो उत्तरदायी जीवन-दृष्टि, गम्भीर कलानुशासन और सौन्दर्य बोध पर आश्रित हैं।

पुरस्कार

इस सम्मान के अंतर्गत एक लाख पचास हजार रुपये की राशि और सम्मान पट्टिका भेंट की जाती है।
ललितपुर, नेपाल

नामाकरण

यह नगर ललितकला मैं प्रसिद्ध नगर है। अतः, इस नग‍र का नाम ललितपुर है। परन्तु, किंवदन्ति के अनुसार ललित ज्यापु नामक एक कृषक ने असम से बुंग्द्य (मत्सेन्द्रनाथ) का प्रतिमा उठाकर लाया था। इस प्रतिमा को कान्तिपुर का तान्त्रिक, भक्तपुर मे स्थित राजधानी के सम्राट के आदेश पर तन्त्र विद्या से असम से नेपाल लाने मैं सफल हुवे थे। अतः, कान्तिपुर का तान्त्रिक और भक्तपुर का सम्राट के बीच यह प्रतिमा किस नगर मैं स्थापना करने का वादविवाद होने लगा। ललित ज्यापु ने छल से इस प्रतिमा को अपने स्थान मैं स्थापना करवाया और इस नगर का नाम ललितपुर हो गया।
इस नगर का नेपाल भाषा का नाम "यल" है। यह नगर किरांत वंश (जो महाभारत के समय मैं नेपाल मैं शासण करते थे) का प्रथम सम्राट "यलम्बर" के नाम से रखा गया था।

इतिहास

ललितपुर एक प्राचीन नगर है। यह नगर का नाम किरांत वंश के प्रथम सम्राट के नाम से रहा था। यह नगर का चार दिशा मैं और बीच मैं सम्राट अशोक ने पांच बौद्ध स्तुप स्थापना किया था। मध्यकाल मैं यह नगर ललितपुर मल्ल राज्य का राजधानी के रूप मैं स्थापित हुवा।

भूगोल‍

पाटन बागमती नदीके दक्षिणी भागमे अवस्थित है। ललितपुर, काठमाण्डौ घाटीमे काठमाण्डौ शहर से उत्तर मे सिमा जुडाहुवा शहर है यहाँकी जनसंख्या करिब २,५०,०००(२००६) है व ललितपुर ने कुल ४.५९ सक्वायर किलोमिटर भू-भाग समेटाहै। पाटन नेपाल अधिराज्यकी जनसंख्याका हिसाबसे तिसरा बडा शहर है, इसका को-अर्डिनेटह इस प्रकार है-
अक्षांश २७°४०'४५.२५" उ. 
देशान्तर ८५°१९'३७.२३" पू.

प्रमुख स्थान

ललितपुर शहर एक एतिहासीक शहरहै बिश्वसंपदा सुचीमे सुचिकृत पाटन दरवार इसी शहरमा पडता है। नेपालके कुछ सरकारी केन्द्रीय कार्यलय, ब्यापार गृह तथा आवास क्षेत्र रहाहुवा इस शहर मे प्रसिद्ध कुम्भेश्वर मन्दीर, बंगलमुखी मन्दीर, पटन बौद्ध विहार, कृष्ण मन्दीर आदी भिहै।
त्रिभुवन बिश्वविधालयकी प्रमुख इन्जीनियरीङ क्याम्पसके साथ पाटन क्यामस, मछिन्द्र क्याम्पस व बहुत से क्यामपस तथा बिधालय इस शहरमे है। उसीतरह केन्द्रीय स्तरका पाटन अस्पताल, मासीक अस्पतालका साथ प्राइभेटमे वि एण्ड बि जैसे प्रशिद्ध बहुत सरकारी, सामुदायीक तथा निजी अस्पताल यांहा पे है, अन्य कइ उत्पादन कारखानाके साथ पटन औधोगीक क्षेत्र भि यही शहरमा पडता है। ललितपुरको सिटी टेलीफोन कोडभि काठमाण्डौ जैसेही ०१ है।
थेटा स्कोर्पाए तारा

थेटा स्कोर्पाए (θ Sco, θ Scorpii), जिसका बायर नामांकन भी यही है, वॄश्चिक तारामंडल का एक तारा है। यह पृथ्वी से दिखने वाले सभी तारों में से ३९वाँ सब से रोशन तारा है। यह पृथ्वी से लगभग २७० प्रकाश वर्ष की दूरी पर है और पृथ्वी से इसका औसत सापेक्ष कांतिमान (यानि चमक का मैग्निट्यूड) १.८६ है।

अन्य भाषाओँ में

मध्य पूर्व की सुमेर सभ्यता थेटा स्कोर्पाए को "सरगस" के नाम से जानती थी। अंग्रेज़ी में "थेटा स्कोर्पाए" के पहले शब्द का उच्चारण "थ़ेटा" (theta) किया जाता है, जिसमें 'थ़' का उच्चारण 'थ' से ज़रा भिन्न है।

विवरण

थेटा स्कोर्पाए F1 II श्रेणी का एक पीले रंग का दानव तारा है। इसका व्यास (डायामीटर) सूरज के व्यास का २० गुना है और इसका द्रव्यमान सूरज के द्रव्यमान का ३.७ गुना है। इसकी निहित चमक (निरपेक्ष कान्तिमान) सूरज से ९६० गुना है।
शरद कुमार

पृष्ठभूमि और शिक्षा

शरद कुमार का जन्म उत्तर प्रदेश के बरेली जिले में हुआ था। वे विज्ञान में स्नातक हैं।

करियर

१९७९ में कुमार ने भारतीय पुलिस सेवा के हरियाणा कैडर में शामिल हुए। वह अपनी पिछली पोस्ट में हरियाणा में जेल महानिदेशक थे। उन्हें गुरुग्राम, अम्बाला, और रोहतक में डीएसपी के रूप में तैनात किया गया था। लगभग तीन साल के लिए वह पुलिस महानिरीक्षक रोहतक रेंज में बने रहे और नवंबर २००७ में उन्हें अतिरिक्त महानिदेशक पुलिस (एडीजीपी) के पद पर पदोन्नत किया गया। कुमार को जुलाई १९९१ से जुलाई १९९९ तक  एसपी और डीआईजी के रूप में केंद्रीय जांच ब्यूरो में तैनात किया गया।
कुसल राजेंद्रन

कुसल राजेंद्रन एक भारतीय भूकंपविज्ञानी हैं और वर्तमान में पृथ्वी विज्ञान केंद्र, भारतीय विज्ञान संस्थान, बेंगलुरु, भारत में प्रोफेसर हैं। वह खुद को पृथ्वी वैज्ञानिक कहती है। उन्होंने मुख्य रूप से पृथ्वी के भूकंपों और उनके स्रोत तंत्र पर काम किया है। उन्होंने भारत में पृथ्वी के भूकंप पैटर्न पर बड़े पैमाने पर काम किया है और इस क्षेत्र में अग्रणी लोगों में से एक माना जाता है।
ग्रैन्ड कैन्यन

ग्रैंड कैन्यन घाटी संयुक्त राज्य अमेरिका के एरिजोना राज्य से होकर बहने वाली कोलोरेडो नदी की धारा से बनी तंग घाटी है। यह घाटी अधिकांशत: ग्रैंड कैन्यन नेशनल पार्क से घिरी है जो अमेरिका के सबसे पहले राष्ट्रीय उद्यानों में से एक था। भू-विशेषज्ञों के अनुसार कोलोरेडो नदी के बहाव से ग्रैंड कैन्यन घाटी कोई साठ लाख वर्ष पूर्व अस्तित्व में आई थी। यह घाटी ४४६ किलोमीटर लंबी और छह हजार फीट गहरी है। २७७ कि॰मी॰ लंबी इस घाटी विभिन्न स्थानों पर इसकी चौड़ाई ६.४ से २९ कि॰मी॰ तक है और गहरायी एक मील (१.८३ कि.मी.) तक है।
लगभग २० करोड़ वर्ष पूर्व कोलोराडो नदी और उसकी सहायक नदियों ने इस क्षेत्र को परत दर पर्त काटा था और कोलोराडो पठार ऊपर उठता गया था, तब पृथ्वी का भूगर्भीय इतिहास प्रकट हुआ था। ग्रैण्ड कैन्यन पश्चिम में आरंभ हुयी और दूसरी पूर्व में भी साथ ही बनी। लगभग ६० लाख वर्ष पूर्व दोनो एक साथ मिल गयीं यह संगम उस स्थान पर हुआ था, जहां आज नदी पश्चिम को मुड़ती है। यह स्थान कैबब मेहराब कहलाता है। " आधुनिक अमेरिकी राज्य के १७७९ में अस्तित्व में आने से पूर्व ग्रैंड कैन्यन घाटी में अमेरिकी इंडियंस रहते थे। इस घाटी की गुफाएं उनका घर थीं और वहां पर उनके कई धार्मिक पवित्र स्थान भी थे। इस स्थान पर पहुंचने वाले पहले यूरोपीय यात्री स्पेन के गार्सिया लोपेज दि गार्सेनाज थे जो यहां १५४० में पहुंचे थे। नए परीक्षणों के बाद भू-विशेषज्ञों का कहना है कि कोलोरेडो बेसिन एक करोड़ सत्तर लाख वर्ष पूर्व बना था। वर्ष २००८ में इस नई खोज को प्रकाशित किया गया था जो घाटी से मिले कैल्साइट की यूरेनियम जांच के बाद प्रकाश में आया था। हालांकि बाद में इस खोज पर बहुत विवाद भी हुआ था।
पूर्व अमेरिकी राष्ट्रपति थियोडोर रूजवेल्ट पिछली शताब्दी के आरंभ में ग्रैंड कैन्यन पार्क को राष्ट्रीय संपत्ति घोषित किया था। आज यह कई प्राणियों को संरक्षण देता है। कोलोरेडो नदी में भी पर्यटक कई तरह के जल-क्रीड़ा (वाटर स्पोटर्स)का आनंद भी उठाते हैं। इस विशालकाय घाटी को देखने के लिए पर्यटकों को हवाई जहाज की सुविधा भी मिलती है। एक विशाल प्राकृतिक अजूबे के साथ ही ग्रैंड कैन्यन अमेरिका के सबसे बड़े पर्यटक केंद्रों में से एक है।
जी॰एम॰ सिद्धेश्वर

जी॰एम॰ सिद्धेश्वर भारतीय जनता पार्टी से संबंधित भारतीय राजनीतिज्ञ हैं। वे २००९ में हुए आमचुनाव में कर्नाटक के दावनगेरे चुनाव क्षेत्र से १५ वीं लोकसभा के लिए सदस्य निर्वाचित हुए हैं।
लेडीज़ टेलर (2006 फ़िल्म)

परिणाम

=== बौक्स ऑफिस === 50 करोड़
पीरमहल

पंजाब, पाकिस्तान का एक नगर।
हाफिज अली खान पुरस्कार

भारत के प्रसिद्ध सरोद वादक उस्ताद अमजद अली खान द्वारा अपने पिता तथा गुरू हाफिज अली खान की स्मृति में सन् 1985 में शुरु किया गया। यह पुरस्कार प्रत्एक वर्ष संगीत के क्षेत्र में उल्लेखनीए योगदान करने वाले व्यक्ति को प्रदान किया जाता है।
वर्ष 2009 के लिए यह पुरस्कार प्रसिद्ध गिटार वादक और संगीतकार जॉन मैक्लाफ्लिन को देने की घोषणा की गई है। इससे पूर्व इससे एम एस सुब्बुलक्षमी उस्ताद विस्मिल्ला खान, पंडित भीमसेन जोशी तथा उस्ताद विलायत खान नवाजे जा चुके हैं।
कैल्सियम सिलकेट हाइड्रेट

कैल्सियम सिलकेट हाइड्रेट एक अकार्बनिक यौगिक है।
१९२१ ईसा पूर्व

१९२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १९२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जिब्राल्टर संग्रहालय

द जिब्रल्टेरियन

जिब्रल्टेरियन सांस्कृतिक इतिहास को समर्पित कमरे.

सिनेमा

जिब्राल्टर के इतिहास पर बनी फ़िल्म

द रॉक - तिन शताब्दियों का वैश्विक चिन्ह

द रॉक को चिन्ह के रूप में समर्पित कमरे, जिनमे हरक्यूलिस के खम्बों से लेकर आज के फोनेशियन और कर्थागेनीयन संग्रह शामिल है।
प्रेमन्द्र मित्र

प्रेमन्द्र मित्र (बांग्ला:  প্রেমেন্দ্র মিত্র; १९०४–१९८८) बंगाली भाषा के कवि और उपन्यासकार थे। उन्हें साहित्य और शिक्षा के क्षेत्र में योगदान के लिए १९६१ में भारत सरकार ने पद्म श्री पुरस्कार से पुरस्कृत किया। इनके द्वारा रचित एक कविता–संग्रह सागर थेके फेरा  के लिये उन्हें सन् 1957 में साहित्य अकादमी पुरस्कार से सम्मानित किया गया।
अश्वमेध यज्ञ

अनुष्ठान

अश्वमेध का आरंभ फाल्गुन शुक्ल अष्टमी या नवमी से अथवा ज्येष्ठ (या आषाढ़) मास की शुक्लाष्टमी से किया जाता था। आपस्तंब ने चैत्र पूर्णिमा इसके लिए उचित तिथि मानी है। मूर्धाभिषिक्त राजा यजमान के रूप में मंडप में प्रवेश करता था और उसके पीछे उसकी चारों पत्नियाँ सुसज्जित वेश में गले में सुनहला निष्क पहन कर अनेक दासियों तथा राजपुत्रियों के साथ आती थीं। इनके पदनाम थे: (क) महिषी (राजा के साथ अभिषिक्त पटरानी), (ख) वावाता (राजा की प्रियतमा), (ग) परिवृक्त्री (परित्यक्ता भार्या) तथा (घ) पालागली (हीन जाति की रानी)। अश्वमेध के लिए बड़ा ही सुडौल, सुदंर तथा दर्शनीय घोड़ा चुना जाता था। उसके शरीर पर श्याम रंग की आभा होती थी। तालाब जल में उसे विधिवत् स्नान कराकर इस पावन कर्म के लिए अभिषिक्त किया जाता था। तब वह सौ राजकुमारों के संरक्षण में वर्ष भर स्वच्छंद घूमने के लिए छोड़ दिया जाता था। अश्व की अनुपस्थिति में तीन इष्टियाँ प्रतिदिन सवितृदेव के निमित दी जाती थीं और ब्राह्मण तथा क्षत्रिय जाति के वीणावादक स्वरचित पद्य प्रति दिन राजा की स्तुति में वीणा बजा कर गाते थे। प्रतिदिन पारिप्लव (विशिष्ट आख्यान) का पारायण किया जाता था। एक साल तक निविघ्न घूमने के बाद जब घोड़ा सकुशल लौट आता था तब राजा दीक्षा ग्रहण करता था। अवश्मेध तीन सुत्या दिवसों का अहीन याग था (?) । "सुत्या" से अभिप्राय सोमलता को कूटकर सोमरस चुलाने से था (सवन, अभिषव)। इसमें बारह दीक्षाएँ, बारह उपसद और तीन सुत्याएँ होती थीं। 21 अरत्नि ऊँचे 21 यूप प्रस्तुत किए जाते थे।
दूसरा सुत्यादिवस प्रधान और विशेष महत्वशाली होता था। उस दिन अश्वमेधीय अश्व को अन्य तीन घोड़ों के साथ रथ में जोत कर तालाब में स्नान कराया जाता था। ब्रह्मोद्य से तात्पर्य गूढ़ पहेलियों का पूछना और बूझना होता है। तब राजा व्याघ्रचर्म या सिंहचर्म पर बैठता था। तीसरे दिन उपांग याग होते थे और ऋत्विजों को भूरि दक्षिणा दी जाती थी। होता, ब्रह्मा, अध्वर्यु तथा उद्गाता को पूरब, दक्षिण, पश्चिम तथा उत्तर दिशाओं में विजित देशों की संपति क्रमश: दक्षिणा में दी जाती थी और अश्वमेध इस विधि से संपन्न माना जाता था।

महत्व

अश्वमेध एक प्रतीकात्मक 'योग' है जिसके प्रत्येक अंश का गूढ़ रहस्य है। ऐतरेय ब्राह्मण में अश्वमेधयागी प्राचीन चक्रवर्ती नरेशों का बड़ा ही महत्वशाली ऐतिहासिक निर्देश है। ऐतिहासिक काल में भी ब्राह्मण राजाओं ने या वैदिकधर्मानुयायी राजाओं ने अश्वमेध का विधान बड़े ही उत्साह के साथ किया। राजा दशरथ तथा युधिष्ठिर के अश्वमेध प्राचीन काल में संपन्न हुए कहे जाते हैं। द्वितीय शती ई.पू. में ब्राह्मण पुनर्जागृति के समय शंगुवंशी ब्राह्मणनरेश पुष्ययमित्र ने दो बार अश्वमेध किया था, जिसमें महाभाष्यकर पतंजलि स्वयं उपस्थित थे (इह पुष्यमित्रं याजयाम:)। गुप्त सम्राट् समुद्रगुप्त ने भी चौथी सदी ई. में अश्वमेध किया था जिसका परिचय उनकी अश्वमेधीय मुद्राओं से मिलता है। दक्षिण के चालुक्य और यादव नरेशों ने भी यह परंपरा जारी रखी। इस परंपरा के पोषक सबसे अंतिम राजा जयपुर के महाराजा सवाई जयसिंह प्रतीत होते हैं, जिनके द्वारा किये अश्वमेध यज्ञ का वर्णन श्रीकृष्ण भट्ट कविकलानिधि ने "ईश्वरविलास महाकाव्य" में तथा महानंद पाठक ने अपनी "अश्वमेधपद्धति" में (जो किसी राजेंद्र वर्मा की आज्ञा से संकलित अपने विषय की अत्यंत विस्तृत पुस्तक है) में किया है। युधिष्ठिर के अश्वमेध का विस्तृत रोचक वर्णन "जैमिनि अश्वमेध" में मिलता है।
अर्थव्यवस्था

अर्थव्यवस्था (Economy) उत्पादन, वितरण एवम खपत की एक सामाजिक व्यवस्था है। यह किसी देश या क्षेत्र विशेष में अर्थशास्त्र का गतित चित्र है। यह चित्र किसी विशेष अवधि का होता है। उदाहरण के लिए अगर हम कहते हैं ' समसामयिक भारतीय अर्थव्यवस्था ' तो इसका तात्पर्य होता है। वर्तमान समय में भारत की सभी आर्थिक गतिविधियों का वर्णन।  अर्थव्यवस्था अर्थशास्त्र की अवधारणाओं और सिद्धांतों का व्यवहारिक कार्य रूप है।

सटीक परिभाषा
अर्थव्यवस्था :::
एक राष्ट्र के समस्त व्यापर उपभोग उत्पादन की क्रिया से जुड़ा तंत्र अर्थव्यवस्था कहलाता है

इतिहास

अर्थशास्‍त्र से व्‍यक्ति वस्‍तु का विनिमिय तरीके से उपयोग करता है सन्धि विच्छेद करने पर यह दो शब्दो से मिलने पर बनता है: अर्थ एवम व्यवस्था। अर्थ का तात्पर्य है मुद्रा अर्थात् धन और व्यवस्था का मतलब है एक स्थापित कार्यप्रणाली। इस शब्द का सबसे प्राचीन उल्लेख कौटिल्य द्वारा लिखित ग्रन्थ अर्थशास्त्र में मिलता है।
अर्थव्यवस्था का प्राचीन इतिहास सुमेर राजवन्श के समय से ज्ञात है जब वे वस्तु आधारित विनिमय प्रणाली का प्रयोग करते थे। मध्ययुगीन काल में अधिकान्श व्यापार सामाजिक समूह के अन्तर्गत ही होता थ। आधुनिक युग में अधिकान्श व्यापार युरोप के देशों द्वारा भिन्न देशों को गुलाम बना कर किया जाता रहा। तत्काल में अर्थव्यवस्था के अन्तर्गत साम्यवाद और पूंजीवाद नाम कि दो विचारधाराओ का उद्भव हुआ है।
जगत (जीवविज्ञान)

जगत (अंग्रेज़ी: kingdom, किंगडम) जीववैज्ञानिक वर्गीकरण में जीवों के वर्गीकरण की एक ऊँची श्रेणी होती है। आधुनिक जीववैज्ञानिक वर्गीकरण में यह श्रेणी संघों (फ़ायलमों) से ऊपर आती है, यानि एक जगत में बहुत से संघ होते हैं और बहुत से संघों को एक जीववैज्ञानिक जगत में संगठित किया जाता है।

लातिनी भाषा में नाम

जीववैज्ञानिक जगतों के औपचारिक नाम अक्सर लातिनी भाषा में होते हैं क्योंकि जीववैज्ञानिक वर्गीकरण की प्रथा १७वीं और १८वीं सदियों में यूरोप में शुरू हुई थी और उस समय वहाँ लातिनी ज्ञान की भाषा मानी जाती थी। यह रिवायत अभी तक चलती आई है। आधुनिक काल में इस्तेमाल होने वाली वर्गीकरण व्यवस्था १८वीं शताब्दी में कार्ल लीनियस नामक स्वीडी वैज्ञानिक ने की थी।
अज्ञात संभोग

अज्ञात संभोग एक रात के साथ या आकस्मिक संभोग का एक प्रारूप है जिसमें ऐसे दो लोग जो एक दूसरे को नाम-मात्र या बिना किसी जान-पहचान के मानव यौन संबंध की प्रक्रिया का हिस्सा उसी दिन बनते हैं जिस दिन कि वे मिलते हैं और आम तौर से इसके बाद एक दूसरे से नहीं मिलते।  संभोग के लिए नाव खेना का प्रयोग उस पुरुष के लिए होता है जो अज्ञात पुरुष सम्लैंगिक कार्रावाई की तलाश करता है, जो कि आम तौर पर ऐसी कार्रावाई सम्भव होने के स्थान पर होते हैं।  अज्ञात संभोग को कभी-कभी वेश्यावृत्ति का ही एक प्रारूप माना जाता है जब इसमें पैसों कीअदाला बदली शामिल होती है। 
कुछ लोग अज्ञात संभोग का हिस्सा इसलिए बनते हैं क्यों ऐसा करने पर उन्हें इस काम से आनन्द प्राप्त होता है।

जोखिम

अज्ञात संभोग मानव सबसे खतरनाक यौन सम्बंधों में से एक है, इस कारण से भी कि दोनों पक्षों के यौन इतिहास से दूसरा पक्ष अपरिचित है और इसलिए भी कि ऐसा करके सुख प्राप्त करने वालों के अनगिनत यौन सम्बंधों के पूर्व इतिहास होने की सम्भावना काफ़ी अधिक हो सकती है।
परजीवी कृमि संक्रमण

उपचार

इस रोग में रोगी को खाने हेतु तरल पदार्थ ही दें। इसके अलावा पूरा आराम मिले। परिवार के सभी सदस्यों का परीक्षण और उपचार कराना श्रेष्ठ होगा। उपचार पूरा होने तक अंतःवस्त्र, कपड़े, चादर आदि को गर्म पानी से धोना चाहिये। हाथ धोते रहना, बिना पकाया व कच्चा आहार न लेना, फल व सब्जियों को अच्छी तरह धोना और पानी को उबाल कर पीना चाहिये।
१७८९ ईसा पूर्व

१७८९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७८९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
प्रशांत राज

प्रशांत राज हिन्दी फ़िल्मों के एक अभिनेता हैं।
हिंगोल राष्ट्रीय उद्यान

वनस्पति और जीव

हिंगोल राष्ट्रीय उद्यान में स्तनधारियों की कम से कम 35 प्रजातियाँ, उभयचरों और सरीसृपों की 65 प्रजातियाँ और पक्षियों की 185 प्रजातियाँ है। पक्षी प्रजातियों में सफ़ेद गिद्ध, श्राइक और काला जुनबगला शामिल हैं। तेन्दुए, पहाड़ी लोमड़ी और बिज्जू जैसे जानवर यहाँ पाए जा सकते हैं।
खुन फावो राष्ट्रीय उद्यान

मौसम

अंडमान समुद्र से आने वाली हवा से जलवायु अत्यधिक प्रभावित होती है, जिससे बारिश के मौसम में आर्द्र मौसम और सर्दियों में ठंडे तापमान में वृद्धि होती है। उद्यान के औसत उच्चतम तापमान 20° C है। सबसे कम तापमान 8° C है।
बेरिलियम सल्फाइट

बेरिलियम सल्फाइट एक अकार्बनिक यौगिक है।
हिन्दी समाज, सिडनी

हिन्दी समाज, सिडनी स्थित एक गैर लाभकारी संस्था है जो, पिछले कुछ वर्षों से अपनी साहित्यिक एवं सांस्कृतिक गतिविधियों के माध्यम से हिन्दी को बढ़ावा दे रही है। हिन्दी एक अन्तरराष्ट्रीय भाषा बनने की ओर अग्रसर है। हिन्दी समाज का लक्ष्य अन्तरराष्ट्रीय भाषा के रूप में हिन्दी की भूमिका को उजागर करना है।